Tisztelt Hallgatók!

Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 76. § (4) bekezdése értelmében a HÖK sportügyekért felelős alelnöke vezeti az Elnökség Sport Bizottságát.

Így a HÖK sportügyekért felelős alelnökeként pályázatot írok ki a megalakuló Sport Bizottság tagságára.

A betölthető pozíció: általános helyettesek (a sportügyekért felelős alelnök általános helyettesei; a betölthető pozíció(k) keretszáma maximum 6 fő)

A jelentkezés feltételei: aktív hallgatói jogviszony: a hallgató az ÁJK valamelyik szakán tanul A pályázati anyag tartalma: egy db amerikai típusú önéletrajzot elérhetőségi adatokkal: telefonszám, e-mail cím egy db motivációs levelet - formai követelmények: TNR, 12-es betűméret, Normál margó, 1,5 sorköz - terjedelem: nappalisoknak max. 1 oldal, levelezősöknek max. 2 oldal - tartalmazza: a jelentkezés okát, innovatív elképzeléseket, rendezvényszervezői tapasztalatokat, sportokhoz való hozzáállást, egyéb ismereteket, sporttevékenységeket

A jelentkezés menete:

1. CV és motivációs levél beküldése elektronikusan. Határidő: 2014. november 17. (hétfő) 22:00. Cím: sport@ajkhok.elte.hu (tárgy: "Bizottsági jelentkezés")

2. Személyes elbeszélgetés. Időpontja: 2014. november 18. (kedd) 11:00-13:00. Helyszín: B épület HÖK Iroda. Jelen lesz: Tallár Ákos HÖK elnök, Királyvölgyi Krisztián sportügyekért felelős alelnök. A beszélgetés kötetlen, ismerkedős. A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia! A megjelenés csak a nappali tagozatos hallgatók számára kötelező (levelezősöknek ajánlott, de akár külön időpontot is tudunk egyeztetni).

3. A döntésről a jelentkezők 2014. november 20. (csütörtök) 23:59-ig e-mailben vagy telefonon visszajelzést kapnak, amely tartalmazza a pályázat sikerességére vonatkozó döntést.

A pályázattal kapcsolatos kérdéseket az alábbi e-mail címen várom: sport@ajkhok.elte.hu

Minden kedves érdeklődőt szeretettel várok!

Kelt: Budapest, 2014. november 11.

Királyvölgyi Krisztián ELTE ÁJK HÖK Sportügyekért felelős alelnök